WWE रॉ में इसी हफ्ते डीन एम्ब्रोज़ और सैथ रॉलिंस की दुश्मनी शुरु हुई है। खबर सामने आ चुकी है कि इन दोनों पूर्व साथियों की दुश्मनी काफी लंबी जाने वाली है। क्रिसमस के अगले दिन 26 दिसंबर को WWE न्यू यॉर्क के मैडिसन स्क्वायर गार्डन (MSG) में बड़े लाइव इवेंट का आयोजन करने जा रही है। इस लाइव इवेंट में डीन एम्ब्रोज़ और सैथ रॉलिंस के बीच एक स्टील केज मैच होगा। MSG की वेबसाइट पर इस बात की जानकारी दी गई है।